A vad védelmével, a vadgazdálkodással, valamint a vadászattal összefüggő egyes törvények módosításáról szóló 2015. évi CLXXXIII. törvény több lépcsős hatálybalépéssel – utolsó elemként 2017. március 1-jei hatállyal – módosította a vad védelméről, a vadgazdálkodásról, valamint a vadászatról szóló 1996. évi LV. törvényt.

Mindezek alapján a magyar vadgazdálkodás megújult törvényi keretek között működik tovább, és a módosítások által többek között a tájegységi fővadászi rendszer is megjelent, a vadkár megelőzésének és megtérítésének szabályai módosultak, valamint több új fogalom és kötelezettség is bekerült a törvénybe.

A fentiekben foglalt törvényi módosítások következtében szükségessé vált a vad védelméről, a vadgazdálkodásról, valamint a vadászatról szóló 1996. évi LV. törvény végrehajtásáról szóló 79/2004. (V. 4.) FVM rendelet módosítása is.